alexandrainst/scandi-wiki huggingface dataset:
Gunn-Britt Retter

Gunn-Britt Retter (født 31. mai 1971) er en norsk samisk politiker fra Nesseby i Finnmark. Hun var sametingsrepresentant for Norske Samers Riksforbund i to perioder (2005-2013). Hun arbeider som leder av arktisk miljøavdeling i Samerådet. Hun er leder for Unjárgga Sámiid Searvi (Nesseby Sameforening) og var organisatorisk nestleder i Norske Samers Riksforbund 2012–2014.

Gunn-Britt Retter er født og oppvokst i den sjøsamiske bygden Unjárga (Nesseby) i Varangerfjorden i Øst-Finnmark. Hun er utdannet lærer ved Samisk høgskole i Kautokeino og har mastergrad i tospråklige studier fra University of Wales. Hun har siden 2001 jobbet med arktiske miljøsaker, først som ansatt hos Indigenous Peoples' Secretariat (IPS) i København, og siden som leder av Arktis- og miljøavdelingen hos Samerådet. Retter er styremedlem ved Samisk høyskole.

I sin posisjon som leder av Arktisk- og miljøavdelingen i Samerådet, har Retter engasjert seg i saker vedrørende urfolk og urfolkskunnskap i relasjon til klimaendringene, biomangfold, språk, forurensning og forvaltning av naturressurser.

Referanser

Eksterne lenker 
 Profil på Sametinget
 Østre valgkrets 
 Gunn-Britt Retter tildeles Vuokko-prisen for 2008 – artikkel på Nesseby kommunes nettsider

Norske sametingspolitikere
NSR-politikere
Personer fra Nesseby kommune
Fødsler i 1971
Europas Sosiale Forum

Europas Sosiale Forum (ESF) er en årlig konferanse arrangert av anti--globaliseringsbevegelsen. Målet er å gi sosiale bevegelser, fagforeninger, NGOer, flyktninger, fredsbevegelsen, den anti-imperialistiske bevegelsen og miljøbevegelsen i Europa et sted å samles for å diskutere større europeiske og globale temaer. 

ESF er en avlegger av Verdens Sosiale Forum.

17 – 21 September 2008 ble ESF arrangert i Malmö i Sverige, et arrangement som hadde 13 000 deltagere. ESF i Malmö var det femte i rekken.

1.-4. juli 2010 ble ESF arrangert i Istanbul i Tyrkia. Dette var det sjette ESF.

Eksterne lenker 

Hjemmesiden til Europas Sosiale Forum 

Politiske organisasjoner
Europeiske organisasjoner
Organisasjoner etablert i 2002
Bernie Ecclestone

Bernard Charles «Bernie» Ecclestone (født 28. oktober 1930 nær Bungay (Suffolk), England) var president og administrerende direktør i Formula One Management og Formula One Administration. I perioden 2007-2011 var han også medeier i den engelske fotballklubben Queens Park Rangers.

7. september 2016 ble Formel 1 kjøpt opp av Liberty Media. Noen måneder senere, 23. januar 2017, ble Ecclestone avsatt som sjef for Formel 1, og erstattet av Chase Carey. Ecclestones kontroll over Formel 1 var hovedsakelig finansiell, noe som skyldes hans evne til å få på plass gode tv-avtaler på slutten av 70-tallet. Han ble derimot kritisert for å ikke hjelpe Formel 1-sporten å vokse og anskaffe flere seere så lenge de økonomiske resultatene var bra. Liberty Media har forsøkt å endre denne mentaliteten etter at de overtok eierskapet av Formel 1, og det har blant annet blitt billigere for arrangører å holde Formel 1-løp.

I tillegg til å være sjef for Formel 1 har Ecclestone vært involvert i sporten både som racerfører og lageier. I 1958 deltok han i løpene i Monaco og Storbritannia, men klarte ikke å kvalifisere seg til noen av dem. I løpet av årene har Ecclestone derimot hatt eierinteresser i flere lag. I 1958 kjøpte han Brabham-teamet som han drev i 15 år. Som  lageier ble han medlem av Formula One Constructors Association.

Kontroversielt utspill 
Sommeren 2009 mottok Ecclestone kritikk etter at han i et intervju med The Times hadde kommet med rosende omtale av Adolf Hitler. «Han var en mann som fikk ting gjort», sa Ecclestone i intervjuet, og la ellers til at var en tilhenger av fast og sterkt lederskap og at han foretrakk totalitære regimer foran demokratiske. Han mente også at vesten gjorde en grov feil da de kvittet seg med Iraks president Saddam Hussein.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellen:
  - Delte bil med Jack Fairman

Referanser

Eksterne lenker 
 

Britiske Formel 1-førere
Formel 1-personer
Ærestegnet for fortjenester
Personer fra distriktet Waveney
Charles Foster

Charles William Foster jr. (født 12. april 1828 i Tiffin i Ohio i USA, død 9. januar 1904 i Springfield i Ohio) var en amerikansk bankmann og republikansk politiker, kjent som Ohios 35. guvernør i perioden 12. januar 1880 til 14. januar 1884 og USAs 40. finansminister under president Benjamin Harrison i perioden mellom 25. februar 1891 og 6. mars 1893.

Foster ble født i Tiffin, men vokste opp i den vestre delen av Seneca County i småbyen Rome. Denne byen ble sammenslått med nabobyen Risdon i 1854 under navnet Fostoria til ære for Foster, som ble valgt til den nye byens første borgermester. I 1870 ble Foster valgt inn i representantenes hus, hvor han tjenestegjorde mellom 1871 til 1879. Han tapte omvalget i 1878, men ble valgt som guvernør i Ohio i 1880, en posisjon han hadde gjennom to terminer til 1884.

I 1891 ble Foster utnevnt til finansminister av Benjamin Harrison etter at hans forgjenger William Windom hadde avgått ved døden. Han forble i denne stillingen frem til slutten av Harrison sin periode var over før han selv gikk av. Charles Foster døde den 9. januar 1904 i Springfield og ble gravlagt i Fostoria.

Referanser

Eksterne lenker 
 
 
  Treas.gov – Charles Foster (1891–1893) – Biografien til Foster hos U.S. Department of the Treasury.

USAs finansministre
Kongressrepresentanter fra Ohio
Guvernører i Ohio
Bankfolk
Borgermestere i Ohio
Personer fra Seneca County i Ohio
Personer fra Wood County i Ohio
Personer fra Hancock County i Ohio
Bembidion fellmanni

Bembidion fellmanni er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.

Utbredelse  
Bembidion fellmanni finnes i nesten hele Europa, østover til Kirgisistan. Den er også registrert fra Norge.

Utseende 
Bembidion fellmanni er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis 
Bembidion fellmanni tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Bembidion fellmanni (Database Carabidae of the World) – engelskspråklig
 Bembidion fellmanni (Fauna Europaea) - engelskspråklig
 Norsk entomologisk forening

Skyggeløpere
Bembidion gilvipes

Bembidion gilvipes er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.

Utbredelse  
Bembidion gilvipes finnes i Mellom-Europa, østover i Asia. Den er også registrert fra Norge.

Utseende 
Bembidion gilvipes er en liten løpebille med en ganske slank og litt flat kroppsform. Den er 2,5-3 millimeter lang og skinnende blank (metallisk). Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis 
Bembidion gilvipes lever langs elvebredder og i fuktig skog med mose og blant råttnende organisk materiale. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Bembidion gilvipes (Database Carabidae of the World) – engelskspråklig
 Bembidion gilvipes (Ground Beetles of Ireland) - engelskspråklig
 Bembidion gilvipes (Fauna Europaea) - engelskspråklig
 Norsk entomologisk forening

Skyggeløpere
Ivar Lykke (fotballspiller)

Ivar-Lykke Seidelin-Nielsen (født 7. mars 1889 i Frederiksberg i København, død 9. januar 1955 i Frederiksberg i København) var en dansk fotballspiller som deltok i de olympiske lekene i 1912 i Stockholm og i 1920 i Antwerpen.

Lykke vant en olympisk sølvmedalje i fotball under OL 1912 i Stockholm. Han var med på det danske fotballandslaget som kom på andreplass i OL-turneringen bak Storbritannia. Danmark vant over Norge med 7-0 og de slo Nederland med 4-1 i semifinalen. I finalen tapte de til Storbritannia med 2-4. Lykke spilte en kamp  i OL-turneringen.

OL-medaljer 
 1912  Stockholm -  Sølv i fotball (Danmark)

Referanser

Eksterne lenker 
 

Danske fotballspillere
Olympiske sølvmedaljevinnere for Danmark
Medaljevinnere under Sommer-OL 1912
Deltakere for Danmark under Sommer-OL 1912
Fotballspillere under Sommer-OL 1912
Deltakere for Danmark under Sommer-OL 1920
Fotballspillere under Sommer-OL 1920
Personer fra Frederiksberg
Olympiske medaljevinnere i fotball
Gipsplate

Gipsplater produseres både for utvendig og innvendig bruk. Platene består av en gipskjerne som er omsluttet av kartong.

Gips er et dødt materiale som ikke krymper eller sveller ved varierende luftfuktighet. De egner seg derfor godt som underlag for tapeter, fliser og maling. Platene er lette å bearbeide (kappe og forme), Gipsplater leveres i mange formater. 90 cm eller 120 cm bredde og lengder fra 240 cm til 360 cm. Gipsplater leveres i tykkelser fr 6 mm til 15 mm. 

Gips er et naturprodukt og det tilsettes ikke limstoffer i produksjonen av platene. Gipsplater er derfor et svært miljøvennlig produkt. Gipsplater finnes i mange varianter. Det er egne plater til høye brannbelastninger og det er egne gipsplater til våtrom humidboard.  Gips har også den egenskapen at det får bart stål til å ruste. Man må derfor bare bruke skruer eller spiker som er spesielt beregna på festing av gipsplater, eller galvaniserte produkter.

Gipsplater til utvendig bruk (GU-x) er 9 mm tykke. Gipskjernen er tilsatt voks, og pappen rundt er også behandlet for å tåle fukt. De har ved riktig montering vindtettings- og avstivingseffekt som kreves i forskiftene, og er i tillegg brannbestandige. GU-x plater må aldri brukes innvendig. Behandlinga av pappen for at den skal tåle fukt, vil gjøre det vanskelig å få lim eller maling til å sitte.

De mest vanlige bruksområdene for innvendige gipsplater (13 mm tykke) er som underlag for flislegging på våtrom (fordi det er et relativt dødt materiale som beveger seg lite), og som skillevegger mellom boenheter i rekkehus, der det både stilles krav om brannmotstand, og god lyddemping.

Gipsplater på vegg og i tak skal skrues med egnede skruer, for eksempel gipsanker eller gipsplugger.

Ved oppfukting lar gipsplater seg forme til krumme flater, og de beholder den nye formen når de tørker.

Eksterne lenker 
 

Bygningsmaterialer
Alvah Meyer

Alvah T. Meyer (født 18. juli 1888 i New York, død 19. desember 1939 i Tucson i Arizona) var en amerikansk friidrettsutøver som deltok i de olympiske leker 1912 i Stockholm.

Meyer vant en olympisk sølvmedalje i friidrett under OL 1912 i Stockholm. Han kom på andreplass på 100 meter bak sin landsmann Ralph Craig. Han deltok også på 200 meter, men kom ikke til finalen.

OL-medaljer 
 1912  Stockholm -  Sølv i friidrett, 100 meter  USA

Eksterne lenker 
 

Sprintere fra USA
Olympiske sølvmedaljevinnere for USA
Medaljevinnere under Sommer-OL 1912
Deltakere for USA under Sommer-OL 1912
Friidrettsutøvere under Sommer-OL 1912
Personer fra New York City
Skedsmokorset Spillforening

Skedsmokorset Spillforening (SKSF) er en forening for ungdom med interesse for rollespill, brettspill, kortspill og andre typer spill med base på Skedsmokorset i Akershus.

Foreningen ble stiftet 23. oktober 2001 og er medlem av Hyperion – N4F og Skedsmokorset Kulturforum

Foreningen ble i 2009 tildelt Johannes H. Bergs minnepris.

Ledere 
 2001-2007: Erlend Bruer
 2007-2011 : Marius Sæther
 2011-2012 : Aleksander Wolf Ziener
 2012-: Ole Martin Fossheim

Se også 
 Hyperion – Norsk Forbund For Fantastiske Fritidsinteresser

Eksterne lenker 
 sksf.no – Hjemmesiden til Skedsmokorset Spillforening

Spillforeninger
Norske fritidsorganisasjoner
Norske ungdomsorganisasjoner
Organisasjoner etablert i 2001
Kultur i Lillestrøm
Kultur i Viken
Andrew Card

Andrew Hill Card jr. (født 10. mai 1947 i Holbrook i Massachusetts i USA) er en amerikansk republikansk politiker og forretningsmann. Han tjenestegjorde som USAs transportminister 1992–1993 under USAs president George H.W. Bush og som stabssjef i Det hvite hus 2001–2006 under George W. Bush. Han har vært styremedlem i Union Pacific Railroad siden 2006.

Card studerte ved University of South Carolina, United States Merchant Marine Academy och Harvard University. Han var representant i Massachusetts House of Representatives, underhuset i delstatens lovstiftende kammer, 1975–1983. Han forsøkte forgjeves å bli  republikanenes kandidat til guvernørvalget i Massachusetts i 1982.

Card var assisterende stabssjef i Det hvite hus 1989–1992. Som transportminister  koordinerte han den føderale hjelpeinnsats etter Orkanen Andrew.

Card var administrerende direktør for American Automobile Manufacturers Association 1993-1998.

Cards hustru Kathleene er metodistpastor. Paret har tre voksne barn.

Referanser

Eksterne lenker 
 Biografi fra Whitehouse.gov
 President Thanks Andy Card, Announces Bolten as New Chief of Staff – artikkel om Cards avgang på Det hvite hus' websider
 Andrew Card intervjuet av PBS-journalisten Gwen Ifill 20. juli 2005
 Andy Card: I Have Seen John McCain's Anger – artikkel av Ronald Kessler 2006 på gunowners.org. Opprinnelig publisert på Newsmax.com.

USAs transportministre
Stabssjefer i Det hvite hus
Personer fra Norfolk County i Massachusetts
Personer tilknyttet Harvard
Torjus

Torjus er et norsk mannsnavn dannet som en variant av Torjuls, en dialektform av Torgjuls som igjen er en variant av Torgils. Dette navnet

nelse i det norrøne gudenavnet Þórr (Tor) og enten  gísl, «gissel», norrøne og langonardiske gísil, «pilskaft», eller norrøne geisli, «stråle, skaft».

Utbredelse
Torjus er lite brukt utenfor Norge. Navnet er i Norge mest brukt i Agder og Rogaland.

|}

Kjente personer med navnet
Personene i listen er ordnet kronologisk etter fødselsår.
 Torjus Hanssen (1836–1926), norsk lærer og kirkesanger
 Torjus Midtgarden (f. 1959), norsk professor i vitenskapsteori
 Torjus Hansén (f. 1973), norsk fotballspiller
 Torjus Vierli (f. 1977), norsk musiker
 Torjus Bern Hansen (f. 1996), norsk terrengsyklist
 Torjus Mortensen Bakk (f. 1999), norsk hundekjører
Torjus Borg (f. 1992), Oslo S. Max/Dplay, Rakett TV

Referanser

Eksterne lenker 
 

Mannsnavn
Strekdvergmåler

Strekdvergmåler (Eupithecia exiguata) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet nord til Hordaland i Norge.

Utseende 
En liten (vingespenn 18 – 22 mm), slank, grå måler. Den kan kjennes på at forvingene er noe tilspissede og på at den har oppbrutte, svarte streker langs lengdeårene. Forvingen er lyst grå med mange, mer eller  mindre tydelige, tverrbånd. Litt utenfor midten har den et, vanligvis tydelig, tverrbånd som har en skarp, vinkelformet innskjæring (spissen vender innover) nær forkanten, utenfor dette båndet et dobbelt, gråhvitt tverrbånd. Vingens ytre del er grå med en smal, hvit tverrstripe. Bakvingen er gråhvit. Larven er lang og slank, naken, grønn med en smal, rød sidestripe.

Levevis 
Arten finnes i skogkanter, hekker, hager og parker. Larvene kan finnes på en rekke forskjellige busker og løvtrær, blant andre slåpetorn, hegg, hagtorn, berberis og rips. De voksne målerne flyr i mai – juni.

Utbredelse 
Arten finnes i Europa, unntatt lengst i sør, og i Nord-Asia. I Norge finnes arten på Østlandet, Sørlandet og på Vestlandet nord til Hordaland.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eupithecia exiguata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1813
Dyr formelt beskrevet av Jacob Hübner
Vendelrotdvergmåler

Vendelrotdvergmåler (Eupithecia valerianata) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet spredt nord til Nordland i Norge.

Utseende 
En liten (vingespenn 16 – 20 mm), slank, lysbrun måler. Denne arten har ingen tydelige tegninger, vingene er lyst gulaktig brune med utydelige tverrbånd. Vingenes varme fargetone skiller den fra mange, men ikke alle, andre dvergmålere. Larven er lang og slank, naken, lysgrønn med mørkere grønne lengdestriper.

Levevis 
Arten er knyttet til vendelrot (Valeriana spp.), der larvene lever på blomster og frøemner. De voksne målerne flyr i juni – juli og kommer gjerne til lys.

Utbredelse 
Arten er bare kjent fra Mellom- og Nord-Europa. I Norge er den funnet spredt nord til det nordlige Nordland, men på Østlandet er den bare kjent fra Østfold og Akershus.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eupithecia valerianata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1813
Dyr formelt beskrevet av Jacob Hübner
Sissel Lange-Nielsen

Sissel Lange-Nielsen (født 27. januar 1931 i Kristiansund) er en norsk forfatter, litteraturkritiker og journalist, bosatt i Oslo.

Hun vokste opp i Trondheim, og debuterte i 1959 med romanen Såmannen. Hun har skrevet en lang rekke historiske romaner, blant annet trilogien Under fiskenes tegn (1978–1982) om katarene og et firebindsverk om Mediciene (1985–91). Selvbiografien Et forfatterliv utkom i 2006.

Lange-Nielsen var i mange år litteraturkritiker i Aftenposten. Hun har hatt en rekke verv i kulturelle og humanitære organisasjoner, som Det Norske Akademi for Språk og Litteratur, Barnekunstmuseet, PEN-klubben og Den norske forfatterforening. Hun har også vært medlem av den norske komiteen som velger ut kandidater til Nordisk råds litteraturpris og av Kringkastingsrådet.

Hun har vært aktiv i Riksmålsforbundet og redigert forbundets blad Ordet. Hun mottok Riksmålsprisen i 1982 og Mads Wiel Nygaards legat i 1971. Hun var gift med lagmann Trygve Lange-Nielsen (1921–2014). Før giftermålet bar hun etternavnet Aabel Herlofsen.

Bibliografi 
 Såmannen. Roman (1959)
 Et spill om Jan. Roman (1962)
 Den gyldne kakadue. Roman (1966)
 Skatten på Montserrat. Hørespill (1966)
 Isis-festen. Roman (1969)
 Fra kosteskaft til konebil. Essay (1970)
 Fangen på Patmos. Roman (1971)
 Sølvhjorten. En fortelling fra folkevandringstiden. Roman (1973)
 Sverdet og fløyten. En fortelling fra Karl den stores tid. Roman (1975)
 Trilogien Under fiskenes tegn: 
 Korstog. (1978)
 Gralen. (1980)
 Bålet. (1982)
 En verden av forundring. Med Anna Elisabeth Westerlund. Sakprosa (1981)
 Jorden er vårt hjem. Sakprosa (1983)
 Romansyklus om Mediciætten:
 Våren. Roman (1985)
 Laokoon. Roman (1987)
 Guds død. Roman (1989)
 Kjærlighetshoffet. Brev fra dronningen av Navarra. Roman (1991)
 Enhjørningen og rosen. Fra Hans Henrik Rodes tid. Roman (1994)
 Tryllefløyten. Fra Hans Henrik Rodes tid. Roman (1995)
 Den norske løve. Fra Hans Henrik Rodes tid. Roman (1996)
 Havet, jorden og fugleskriket. En roman om Aker gårds historie. (1998)
 Rød engel. En russisk roman. Roman (2001)
 Vår frue av Kazans hjerte. En russisk roman. Roman (2004)
 Et forfatterliv. Biografi (2006)
 Det store grenselandet. Essay (2010)

Referanser

Kilder 
Presentasjon av Sissel Lange-Nielsen i Forfatterkatalogen på Forfattersentrums nettsider
 Biografi i Dagbladets forfattersider

Eksterne lenker 
 Om Sissel Lange-Nielsen i Norsk biografisk leksikon

Norske forfattere
Arvedvergmåler

Arvedvergmåler (Eupithecia pygmaeata) er en sommerfugl i gruppen av de egentlige målere (Geometridae). Den hører til den artsrike slekten dvergmålere og er funnet spredt over hele Norge.

Utseende 
En liten (vingespenn 14 – 18 mm), middels slank, brun måler. Denne arten er en av de minste målerne og kan kjennes på den beskjedne kroppsstørrelsen, på at den er noe mer tettbygd enn de fleste andre dvergmålere og på at fargen er relativt mørk brun. Vingene er nesten ensfargede, uten mørke flekker, men med utydelige, lyse tverrbånd. Larven er nokså tett kledt med oppstående, lyse hår, lyst gulbrun med tre brune lengdestriper på ryggen.

Levevis 
Larven lever på ulike arve- og stjerneblom-arter (Stellaria spp. og Cerastium spp.) og arten kan finnes i mange ulike habitater der disse vokser, både myrlendte områder og tørrere områder som for eksempel sanddyner. De voksne målerne flyr i mai – juni.

Utbredelse 
Arten er vidt utbredt og finnes i hele Europa og videre østover til Stillehavet, og i store deler av Nord-Amerika så langt sør som Colorado. I Norge er den funnet over hele landet.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Eupithecia pygmaeata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1799
Dyr formelt beskrevet av Jacob Hübner